'n Klottervrye huis | rooi rose 'n Klottervrye huis | rooi rose
Met 'n nuwe jaar wat wag, is dit weer tyd om die huis reg te ruk. Volg dié paar wenke en ontklotter jou huis.
Deur: Elandrè Swart en Cornel Dunn. Hooffoto:nito100/istock images
Jy het nie gereedskap nodig vir hierdie taak nie – net vyf houers
Hierdie houer is vir items wat nie op die regte plek is nie, soos pille wat nie in die medisynekassie teruggesit is nie, of komberse wat nie ná die winter in die linnekas teruggepak is nie.
Hierdie houer is vir items wat herwin kan word, soos glas, plastiek of papier.
Lees ook: Jy kan tuis herwin
Ons almal het 'n kledingstuk of twee wat nie meer so mooi pas nie, maar wat in die kas bly lê en nie vir verstelwerk geneem word nie. Sit dit in hierdie houer sodat jy weet dit moet verstel word.
Lees ook: 5 praktiese doen-dit-self-modewenke
Gebruik dié houer vir rommel wat in jou huis rondlê.
Lees ook: Gooi weg en ruim op
Dink aan iets soos klere wat jy lank laas gedra het, of wat dalk nie meer so lekker pas nie, maar wat wel geskenk kan word.
Raak ontslae van medikasie wat die vervaldatum bereik het, en grimeer- en velprodukhouertjies wat amper leeg is.
Lees ook: Skep 'n droom-badkamer
Waterbesparingswenke vir jou badkamer
Kan ek skoonheidsprodukte in my badkamer stoor?
20 wenke vir 'n nuwe badkamer
Begin by die bedkassie en verwyder enigiets wat nie daar hoort nie, soos boeke wat jy klaar gelees het. Sit skoene wat rondlê in jou wegpakhouer en bêre dit op die regte plek.
Lees ook: Die opruim-aanval
Hou jou matras skoon
Die maklikste manier om jou klerekas reg te pak is om met een soort item te begin. Begin byvoorbeeld met jou skoene, en raak ontslae van oudmodiese en deurgeloopte skoene. Winterklere kan weggepak word tot volgende seisoen, en enigiets wat gewas moet word, kan dadelik in die wasmandjie gesit word. As iets reggemaak moet word, sit dit in jou regmaakhouer.
Enige item wat jy nie die afgelope ses maande gedra het nie omdat dit dalk nie meer jou styl is nie, kan in die donasiehouer gepak word.
Lees ook: Organiseer jou handsak soos Marie Kondo
Dis moeilik om 'n kombuis klottervry te hou. Die beste manier om jou kombuis reg te ruk is ook om met een item op 'n slag te begin. Maak al die kaste leeg sodat jy alles kan sien en pak terug wat jy wil hou, en gooi weg wat jy nie meer nodig het nie.
'n Sitkamer is die vertrek wat die meeste gebruik word in 'n huis én dit het die minste bêreplek. Om seker te maak jou sitkamer bly netjies, moet alles 'n plek hê. Mandjies vir is 'n goeie wegpakoplossing.
Lees ook: 10 maklike wenke vir 'n Feng Shui-huis
Bestee jou tyd reg
As jy net een dag het
Kies 'n kas in jou huis, soos jou linne- of koskas. Pak alles uit en kies wat gehou moet word en wat dalk weggegee kan word.
As jy net een uur het
Kies 'n rommellaai wat jou lankal pla.
As jy net 10 minute het
Vat 'n sak en loop deur jou huis en sit tien items waarsonder jy kan lewe daarin. Dink vinnig en sit die sak uit die pad uit en los vir 'n week of twee. As jy nog nie teruggegaan het na die boks om iets te gebruik nie, kan jy maar van die items ontslae raak.